stanford-oval/wikipedia huggingface dataset:
קבוצת אלדר
היסטוריה

בשנת 1999 הקים עמיר שאלתיאל את חברת אלדר שיווק נדל"ן, וב־29 במרץ 2005 התאגדה החברה תחת הקבוצה, קבוצת אלדר (ר.ה.ד) בע"מ, כחברה פרטית.
ב־2011 הוקמה חברת מטרופוליס, בשותפות עם קבוצת אלייד, ב־2013 הקים שאלתיאל את חברת אלדר השקעות וב־2022 החלה לפעול חברת אלדר משכנתאות.
חברות הקבוצה > חברת אלדר שיווק נדל"ן

"אלדר שיווק נדל"ן" עוסקת בשיווק נדל"ן למגורים בישראל ונותנת לחברות יזמיות ליווי וייעוץ, בתכנון, תמחור ופרסום הפרויקט. מנכ"ל אלדר שיווק הוא רוני כהן.
מאז הקמת החברה בשנת 1999 ועד שנת 2023, שיווקה החברה כ־31 אלף דירות חדשות, בהיקף של כ־44 מיליארד ש"ח.
רוני כהן, מנכ"ל החברה, זכה בפרס איש השיווק של איגוד השיווק הישראלי.
חברות הקבוצה > חברת אלדר השקעות

"אלדר השקעות" עוסקת בארגון והקמה של פרויקטי נדל"ן. החברה הקימה עשרות אלפי מ"ר לדיור ולמשרדים. בשנת 2023 החברה השתתפה בהקמת פרויקטים לדירות להשכרה במרכז תל אביב, ולתמ"א 38/2.
מנכ"ל אלדר השקעות הוא אלי בנברון.
החברה רוכשת קרקעות ומשביחה אותן לייעוד קרקע חדש (למשל, ממסחר למגורים), באמצעות תכנון אדריכלי ובשיתוף עם הרשות המקומית. קרקע למגדלי משרדים בבני ברק ובחולון וקרקע לדיור בברטיסלבה שבסלובקיה.
פרויקטים עיקריים של חברת אלדר השקעות הם מגדלי "עדן בת ים", "עדן רמת גן", "עדן כפר סבא", ו־5 פרויקטים להשכרה בנווה שאנן בתל אביב, המיועדים לצעירים בהשכרה לטווח הארוך.
חברות הקבוצה > חברת אלדר משכנתאות

"אלדר משכנתאות" עוסקת בייעוץ משכנתאות (משכנתאות חדשות, איחוד הלוואות, מיחזורי משכנתה ותמהילי משכנתה) ללקוחות. מנכ"ל אלדר משכנתאות הוא נדב פסנדי.
החברה הקימה את "פורום המומחים", שבראשו עומדת ד"ר מרים שוורץ זיו, מרצה בכירה לכלכלה באוניברסיטה העברית . הפורום מתכנס לאחר כל החלטת ריבית של בנק ישראל, ומגבש המלצות עדכניות בנוגע לתמהילי המשכנתאות.
חברות הקבוצה > חברת מטרופוליס

חברת "מטרופוליס", שנוסדה ב-2011, עוסקת בייזום ופיתוח פרויקטים בתחום ההתחדשות עירונית (פינוי בינוי ותמ"א 38/2). קבוצת אלדר מחזיקה ב-25% ממטרופוליס בשותפות עם קבוצת אלייד, המחזיקה ב-75% מהחברה.
מנכ"ל חברת מטרופוליס הוא רו"ח אודי בלום.
פרויקט פינוי בינוי שהושלם בתל אביב היה "גרין פארק" (447 יח"ד), שבשנת 2015 זכה בתחרות אפ"י בקטגוריה של נדל"ן ותשתיות. הפרויקט נבנה יחד עם שתי חברות נוספות.
בין הפרויקטים העיקריים שביצעה החברה, מתחם מטרופוליס גבעתיים (166 יח"ד) ברחוב שדה בוקר, במסגרת תמ"א 38/2 ומתחם מטרופוליס הרצליה (278 יח"ד) פרויקט פינוי בינוי.
עד אמצע שנת 2023, חברת מטרופוליס אכלסה 1,033 יחידות דיור בערים: תל אביב, הרצליה, גבעתיים, רמת גן ופתח תקווה.
פרסים והכרה

חברת אלדר שיווק דורגה על ידי BdiCode במקום הראשון בקטגוריית שיווק נדל"ן, עשר שנים ברציפות, מאז 2014,
אלדר שיווק זכתה במשך מספר שנים, בתחרות EFFIE הבינלאומית, הבוחנת מהלכי שיווק אפקטיביים, ב-2 פרסי זהב ובפרס כסף, מטעם איגוד השיווק הישראלי.
חברת מטרופוליס זכתה בשני פרסים של מכון המי”ל למצוינות בשירות וחווית לקוח
רוג'ר בושל

| --- | --- |
קברו של בושל בפוזנן, פולין.
קברו של בושל בפוזנן, פולין.
 לידה:  30 באוגוסט 1910 ספרינגס, טרנסוואל, איחוד דרום אפריקה 
 פטירה:  29 במרץ 1944 (בגיל 33) רמשטיין-מייסנבאך, גרמניה הנאצית גרמניה הנאצית
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 כינוי:  "ביג איקס" ("Big X")
 השכלה:  מכללת פמברוק  קולג' ולינגטון 
 השתייכות:   חיל האוויר המלכותי הבריטי
 תקופת הפעילות:  1932–1944 (כ־12 שנים)
 דרגה:  מפקד טייסת ("Squadron Leader")
 תפקידים בשירות
 מפקד טייסת מספר 92 של חיל האוויר הבריטי
 פעולות ומבצעים
 מלחמת העולם השנייה
 עיטורים
 ציון לשבח 
 
רוג'ר ג'ויס בושל (באנגלית: Roger Joyce Bushell; נולד ב-30 באוגוסט 1910 בספרינגס, איחוד דרום אפריקה (כיום בדרום אפריקה) - מת ב-29 במרץ 1944 ברמשטיין-מייסנבאך, גרמניה הנאצית) היה מפקד טייסת בחיל האוויר המלכותי הבריטי, נפל בשבי הגרמני במלחמת העולם השנייה, ונכלא במחנה סטלאג לופט III. הנהיג מספר ניסיונות בריחה מהמחנה, שהמפורסם שבהם הונצח בסרט "הבריחה הגדולה".
ראו גם

בראם ואן דר סטוק
לקריאה נוספת

The Great Escaper: The Life and Death of Roger Bushell - Love, Betrayal, Big X and the Great Escape by Simon Pearson, published by Hodder & Stoughton (15 Aug 2013)
הערות שוליים

1 2 3  אתר אינטרנט המוקדש לבושל
↑  The London Gazette
↑  ביוגרפיה של הטייס הגרמני שיוחסה לו הפלתו של בושל
↑  He shot the hero of the Great Escape in cold blood. But was this one Nazi who DIDN'T deserve to hang?
↑  ביוגרפיה באתר המוקדש לשבויי מלחמה מפורסמים
↑  "הונים" כינוי שבו נהגו בעלות הברית לכנות את הגרמנים.
↑  שמות הנרצחים ותמונותיהם
↑  ועדת חבר העמים לקברי מלחמת העולם השנייה
↑  דף הסרט באתר IMDb.
| --- | --- |
בקרת זהויות :  PLWABN: 9810630566105606  CWGC: 2194208  GND: 1059631342  ISNI: 0000 0004 2366 5902  LCCN: no2013114544  VIAF: 305410735   WorldCat (עם VIAF): 305410735
ראובן פלפול

| --- | --- |
אין תמונה חופשית
 לידה:  29 באוקטובר 1910 ממלכת מצרים ממלכת מצרים
 פטירה:  21 בפברואר 1991 (בגיל 80)
 מדינה:  ישראל 
 
ראובן פלפול (29 באוקטובר 1910 - 21 בפברואר 1991) היה דיפלומט וסוכן חשאי ישראלי, ששימש כאחד מראשוני סוכני המוסד במצרים, וכקונסול ישראל הראשון באדיס אבבה
קורות חיים

פלפול נולד בשם רודולף פלפול במצרים ללורה ומרדכי (מרקוס) פלפול. אביו נשלח למצרים לשמש נציג "כרמל מזרחי". עם ההורים דיבר ביידיש, ועם המטפלת בלאדינו.
סיים את לימודי המשפטים בסורבון שבפריז.
בשנת 1940 התגייס ביחד עם אחיו ז'אק ל-"13th Demi-Brigade of Foreign Legion" (אנ'). השתתף בקרבות נגד לגיונות רומל בלוב, בתוניסיה, באיטליה ובצרפת. שירת כתותחן.
בשובו לקהיר התקבל לעבוד במשרד עורכי דין שייעץ לחברה ההולנדית-אנגלית "של".
קורות חיים > בקהילת המודיעין

יולנדה הארמר, שריגלה במצרים עבור המחלקה המדינית של הסוכנות היהודית ועבור מדינת ישראל בשנים 1945–1951, ביקשה מפלפול סיוע באיסוף מודיעין עבור המחלקה המדינית של הסוכנות היהודית. דוחות סודיים של הליגה הערבית הגיעו דרכה לירושלים למשה שרת וראובן שילוח.
אשר בן נתן גייס את פלפול בפריז. בשובה מפריז, הארמר נעצרה, לקתה בסרטן העצמות בבית הסוהר, גורשה לפריז, והמשיכה לישראל. לאחר מעצרה הרשת עברה לפיקודו של פלפול. שמו המחתרתי היה "דין". והוא מומנה לקודקוד ש"י במצרים. ביום הכרזתה של מדינת ישראל פלפול כינס במשרדו את הפעילים המרכזיים של המחתרת הציונית.
את רוב החומר שהעביר פלפול, העביר לשלוחת המודיעין בפריז. דרכי העברת החומר היו בדואר או על ידי שליחים.
פלפול הבריח לישראל את המיפוי הסייסמי של שדה הנפט חלץ.
בשנת 1951 דחה את הצעתו של אברהם דר להצטרף לחבורה שעסקה בפעילות חבלה. באותה שנה נהג לפגוש את שלמה הלל, שליח המוסד לעלייה ב'. באותה שנה עזב את קהיר עם אשתו השנייה ובתו לאחר גילוי "העסק הביש".
ראובן שילוח שלח אותו לאולפן ובמשך כשנה דאג "המוסד" לכל מחסורו.
במלחמת ששת הימים גויס כקצין בדרגת אל"ם.
קורות חיים > במשרד החוץ

ב-17 באפריל 1956 הביא שר החוץ משה שרת לאישור הממשלה מינוי קונסול ישראלי ראשון באדיס אבבה. פלפול עברת את שמו מרודולף לראובן, ויצא לאתיופיה. במסגרת שליחותו שכנע את קיסר אתיופיה, היילה סלאסי, להורות למשלחת אתיופיה לאו״ם לגלות הבנה כלפי דרישת ישראל לערבויות בתמורה לנסיגתה מן השטחים שכבשה במלחמת סיני. בתום שליחותו דחה פלפול את הצעת הקיסר לשמש לו יועץ או שופט עליון.
בהמשך התמנה למנהל מדור התביעות במחלקת הייעוץ המשפטי במשרד החוץ. בתוקף תפקידו, היה שותף למשא ומתן עם ממשלת בולגריה לתשלום פיצויים על המטוס עצמו וליורשי הנספים בעקבות הפלת מטוס אל על בשמי בולגריה.
בשנת 1962 פרש ממשרד החוץ.
ב-21 בפברואר 1991 נפטר. על מצבתו בבית העלמין ברחובות חרוט:
"איש הסוד והחידה"
חיים אישיים

הוריו עלו לארץ ישראל מקייב ומאודסה בסוף המאה ה-19. אביו, מרדכי (מרקוס) פלפול סיים את בית הספר מקוה ישראל, התחתן עם ורה לבית קזרנובסקי, קיבל משרה ביקב של ראשון לציון. נולדו הילדים פסקל וז'ק. במצרים נולדה האחות הצעירה בטי. אחיו פסקל היה רופא בבית שמש ז'אק מהנדס שהתגורר בפריז.
בשובו לקהיר בתום מלחמת העולם השנייה התחתן. נולדה הבת מיה.
אשתו השנייה הייתה פו (פורטונה) לבית אשכנזי הייתה מרצה בחוג לתרבות צרפת באוניברסיטת תל אביב.
אשתו השלישית ענת (אנט אסרף) אחות במקצועה. לזוג נולדו 3 ילדים - ורה פלפול, אריאל פלפול ודנה פילפול סגל.
הוקרה

בשנת 1954 ביקר ראש ממשלת ישראל משה שרת בבית העם ברחובות, והעניק לפלפול תעודת הוקרה מטעם ממשלת ישראל. שרת הכריז: ”מדינת ישראל חייבת הרבה מאד לאיש הזה אך לצערי אינני יכול לדבר על כך”.
ממשלת צרפת העניקה לפלפול מדליה ועיטור על לחימתו בנאצים. כדי להימנע מנשיקה נשיאותית של שארל דה גול, כפי שמחייב פרוטוקול הטקס, הטקס נערך ברחובות על ידי השגריר הצרפתי ז'אן בורדייה.
ביום הולדתו השבעים הגיעו לביתו של פלפול ראש "המוסד" יצחק חופי ושלמה כהן-אברבנאל והוענקה לפלפול תעודת הוקרה. חופי כתב: ”לראובן, בתודה על פועלך בשנים תש"ח-תשי"א”.
הערות שוליים

↑  מרדכי חיימוביץ, "הנשק הסודי" הוא היה מראשוני הסוכנים לטובת ישראל במצרים, שמר בקנאות על הסודיות של מבצעיו והתחמק מ"עסק הביש" מעריב, המוסף, 24 במאי 2019, עמודים 8–13
↑  משה שרת ומורשתו יומן אישי - 3 באפריל 1956 ראו מינוי דיפלומטים ישראלים / פלפול כקונסול כללי באדיס אבבה
↑  משה שרת ומורשתו יומן אישי 28 בינואר 1955, "ביקשתי חוות דעת ראובן פלפול, עו"ד מצרי שבמחלקה המשפטית של משרד החוץ - אם יש לנאצר סמכות נשיא נוסף על סמכותו כרה"מ ומושל צבאי. תשובתו הייתה חיובית"
↑  ילקוט הפרסומים 858, 3 ביולי 1961 עמוד 1628, פסקל פלפול מספר רישיון 5437
רובע יזרעאל

| --- | --- |

 מידע
 עיר:  עפולה 
 תאריך ייסוד:  2010 
 קואורדינטות:  32°36′50″N 35°18′30″E﻿ / ﻿32.613916666667°N 35.308305555556°E﻿ / 32.613916666667; 35.308305555556
  (למפת עמק בית שאן מוגדלת) רובע יזרעאל(למפת עמק בית שאן רגילה) רובע יזרעאל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רובע יזרעאל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רובע יזרעאל
 
השכונה בתחילת בנייתה (בצד שמאל)
שכונת רובע יזרעאל היא שכונה בעיר עפולה.
השכונה החלה בבניה בשנת 2010, וכיום מונה קרוב ל-2,000 יחידות דיור. על פי התכנון, השכונה בסוף בנייתה תמנה יותר מ-4,700 יחידות דיור.
השכונה ממוקמת בין עפולה (העיר התחתית), לבין השכונות עפולה עילית וגבעת המורה. השכונה קרובה לתחנת הרכבת עפולה, לקאנטרי, לפארק עפולה, למרכז רפואי "העמק" ולאתרי בילוי ומסחר.
השכונה היא חלק מתוכניות משרד הבינוי והשיכון להורדת מחיר הדיור בישראל.
נכון ל-2022 רוב השכונה כבר בנויה ומתגוררים בה מעל 6,000 תושבים.
הערות שוליים

↑  עדינה חכם, נגישה ומתפתחת: ביקור ברובע יזרעאל בעפולה, באתר ynet, 11 במרץ 2017
ערך זה הוא קצרמרבנושא ישראל. אתם מוזמנים לתרום לוויקיפדיה ו.
רובע לב העיר

ערך זה עוסק במיזם נדל"ן מודרני בתל אביב. אם התכוונתם לשכונה היסטורית בעיר, ראו .
| --- | --- |

מגדל המניפה ברובע לב העיר, כפי שהוא נראה ממדרחוב נחלת בנימין
 מידע כללי
 סוג:  מתחם 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–2005
 תאריך פתיחה רשמי:  2005 
 אדריכל:  עדה כרמי-מלמד 
 מידות
 שטח:  10 דונם 
 קואורדינטות:  32°04′05″N 34°46′20″E﻿ / ﻿32.0679777°N 34.772153°E﻿ / 32.0679777; 34.772153
  מפת מיקום  מפה דינמית   (למפת תל אביב מוגדלת) רובע לב העיר(למפת תל אביב רגילה) רובע לב העיר(למפת גוש דן רגילה) רובע לב העיר(למפת גוש דן מוגדלת) רובע לב העיר  he רובע לב העירhe רובע לב העירמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
רובע לב העיר הוא מיזם נדל"ן יוקרתי שהוקם בלב תל אביב בתחילת שנות ה-2000. המיזם כולל 168 דירות מגורים, וממוקם בין הרחובות מזא"ה ובלפור, בסמוך לרחוב אלנבי. יזמית הפרויקט היא חברת אוניל שבשליטת איש העסקים אליעזר פישמן.
מבנה

הפרויקט תוכנן על ידי האדריכלית עדה כרמי-מלמד, על הקרקע שבה עמד בין השנים 1925–1992 בית החולים הדסה. המתחם משתרע על שטח של 10 דונם, וכולל מספר מבנים: "בניין בלפור" – בניין מגורים בן 7 קומות הבנוי בצורת "ח" סביב רחבה מרכזית, "מגדל המניפה" – מגדל מגורים במרכז הרחבה המתנשא לגובה 26 קומות, "בית התאומים" – בניין היסטורי משומר בסגנון האקלקטי משנות ה-20, וכן בניין משרדים קטן בחזית רחוב מזא"ה.
בפרויקט הושקעו למעלה מ-100 מיליון דולר, ובנייתו הושלמה בשנת 2005. בנייתו של המתחם סביב רחבה מרכזית מרוצפת המקשרת בין מבניו, מעין כיכר עירונית, נועדה לאפיין אותו כרובע עירוני בפני עצמו, עובדה המשתקפת גם בשם שנבחר למיזם. עם זאת, ה"רובע" אינו כולל שטחי מסחר ועסקים למעט מסעדה וכן חנות ספרים המשולבת בבית קפה.
דירות המגורים במתחם הן בנות 3–5 חדרים, בשטחים הנעים בין 114 ל-400 מ"ר, חלקן דירות גן, דופלקסים ופנטהאוזים. הדירות והשטחים הציבוריים תוכננו במפרט עשיר, שנועד להתחרות במגדלי המגורים של צפון תל אביב ופונה לאוכלוסייה בעלת אמצעים. המתחם כולל חדר כושר וספא, בריכת שחייה, חניון תת-קרקעי עם 4 מפלסי חניה, וכן מרתף יין מרכזי המעוצב כמערה חצובה בסלע ומעמיד לרשות הדיירים תאי אחסון פרטיים ליינותיהם. הדירות נמכרו במחירים של מיליון דולר ומעלה (כ-10,000 $ למ"ר), חלק ניכר מהן לתושבי חוץ שאינם מתגוררים במקום דרך קבע.
רחבעם עמיר

| --- | --- |

רחבעם עמיר ציר ישראל בפולין, 1959
 לידה:  1 בינואר 1916 ווילנה, ליטא, האימפריה הרוסית
 פטירה:  4 באפריל 2013 (בגיל 97)
 תאריך עלייה:  1935
 מדינה:  ישראל 
 השתייכות:  ההגנה, הצבא הבריטי
 תפקידים אזרחיים
 שגריר, בכיר במשרד החוץ
 
רחבעם עמיר במדי הצבא הבריטי, עם כנפי הצניחה ותג ה-Palestine
רחבעם עמיר (זבלודובסקי) (1 בינואר 1916 – 4 באפריל 2013) היה מצנחני היישוב, שגריר, ראש הטקס, ובכיר במשרד החוץ.
קורות חיים > השנים הראשונות

רחבעם עמיר נולד ב-1916 בווילנה שבליטא (אז באימפריה הרוסית), למלכה ויצחק-אליעזר זבלודובסקי. ספג בבית הוריו חינוך ציוני. כילד למד בבית הספר "תרבות", ולאחר מכן המשיך לימודיו בסמינר למורים במשך כשנה.
ב-1935 עלה עמיר לארץ ישראל באמצעות סרטיפיקט שהשיג לו דודו, המשורר קדיש יהודה סילמן. עמיר הגיע לבית הכרם, מקום מגוריו של הדוד, ושם סיים את לימודיו בסמינר בית הכרם בניהולו של בן-ציון דינור. עם תום הכשרתו עבר עמיר ליבנאל, ללמד בבית הספר. שם פגש במי שלימים תהיה אשתו, אביטל לבית ברנדשטטר, ב-1939 עזב לתל אביב, ללמד בבית הספר "גרץ".
קורות חיים > השירות בהגנה

שירותו של רחבעם עמיר בהגנה החל בהשתתפותו בקורס אלחוט, שנערך באיילת השחר בסוף שנת 1936. בהמשך שימש כנציג המקשר בין יבנאל למטה ההגנה. לאחר שעבר לתל אביב, ב-1941, הציעו לעמיר לפקד על קורס בביתני התערוכה של "יריד המזרח" בתל אביב, לאנשי "הרשת של משה דיין". בקורס ניתנה הדרכה מקצועית באלחוט על ידי מדריך האלחוט פרץ רוזנברג ומדריכים נוספים. לאחר סיום הקורס בסוף קיץ 1941, הוזמן עמיר לביתו של מפקד ה"הגנה", אליהו גולומב. שם נודע לו לראשונה על האפשרות להישלח אל מעבר לקווי האויב: הוא נשאל אם היה מוכן לצאת בשליחות ה"הגנה", בתור חייל בצבא הבריטי, בניסיון להגיע אל אחת מהקהילות היהודיות באירופה הכבושה, לא במסגרת יחידה צבאית רגילה, אלא כ"בודד", בידיעה ברורה על הסכנות הכרוכות בכך. היעד ושאר פרטי המשימה עוד לא היו ידועים. עמיר נתן את הסכמתו לכך.
בחורף 1941 נשלח למטה הכללי הבריטי בקהיר. הוצע לו להקים שם בית ספר לאלחוט, שחניכיו מתנדבים יוגוסלבים מאזור סלובניה, שנפלו לידי הבריטים במדבר המערבי. גם מפקדיו ב"הגנה", אליהו גולומב וראובן שילוח, תמכו ברעיון. לכן חזר לקהיר בפברואר 1942 לפקד על הקורס, ובמקביל, לקבל הכשרה נוספת לקראת היציאה לשליחות. בין היתר השתתף גם בקורס צניחה, שיועד לסוכנים אשר התנדבו לצנוח מאחורי קווי האויב, ושנוהל על ידי ה-ISLD הבריטי (Inter Service Liason Department).
אחרי עיכובים בהוצאת תוכנית השליחות אל הפועל, באוקטובר 1943, כחודש לאחר נישואיו, ניתנה הפקודה לצאת לדרך, ועמיר עלה על אנייה מאלכסנדריה לבארי, איטליה. באיטליה יצר קשר עם מפקדי יחידות מארץ-ישראל שחנו בעיר סלרנו, על גבול שטח בעלות הברית, והעביר להם סכום כסף מן הסוכנות היהודית. לאחר מכן חזר לבארי, ומשם בספינת טורפדו מהירה הגיע לאי ויס (VIS), אשר היה בשליטת הפרטיזנים של טיטו. מטרת השליחות באי הייתה להצטרף לנציג ה-ISLD במקום, ולהקים קשר ישיר עם המטה בבארי. במהלך השהייה באי יצר קשר עם כוחות שונים שעברו בו, ביניהם עם מתנדבים ארץ-ישראלים. בנוסף, פגש בפליטים יהודים שהוברחו בידי הפרטיזנים לאי. לפליטים אלה העביר את הידיעה על חיילים מארץ ישראל באירופה, ועל מחנות הפליטים שהוקמו בדרום איטליה המשוחררת, ושטופלו בידי חיילים ארץ-ישראלים.
בפסח 1944 חזר עמיר לבארי לקראת יציאתו לשליחות המקורית, שם גם מונה לקצין בדרגת סגן. בלילה שבין ה-12–13 במאי 1944 הוצנח לשטח באזור ליובליאנה, סלובניה, שהיה בשליטת הפרטיזנים. משימתו שם כללה: גילוי עקבות משלחת בריטית שהוצנחה לאזור ושעקבותיה אבדו; טיפול בשכלול שיטות הקשר בין המטה של הפרטיזנים, ואימון הפרטיזנים בשיטות תקשורת והצפנה; קיום קשר אלחוט עצמאי עם המטה בבארי; וגילוי עקבות יהודים. הוא שהה בשטח מספר חודשים, שבמהלכם טס חזרה לבארי לשלושה שבועות, ושב לשטח עם אספקה וציוד קשר חדש. בשלהי 1944, לאחר 3 גיחות מעבר לקווי האויב, חזר עמיר לחופשת מולדת בארץ-ישראל.
מדבריו של רחבעם עמיר על השליחות: "כולנו היינו בני דור שחונך למלא את המשימות שהוטלו עליו. אינני נזכר באף אחד מבין חברי השליחים שהיה רודף פרסומת, או שואף קרבות. רובנו ככולנו היינו צעירים מן השורה... כל אחד ואחד מאיתנו ראה זאת כזכות גדולה וענה ללא היסוס – כן!"
קורות חיים > השנים שאחרי מלחמת העולם השנייה

עם חזרת עמיר לארץ הוחלט כי יישאר בש"י, שירות הידיעות של "ההגנה". הוא שירת בתחילה בתל אביב, ולאחר מכן בחיפה, כמקשר בין העיתונאים הזרים ל"הגנה". במקביל ניהל את המכינות של בית הספר הריאלי. בהמשך היה במטה ההגנה בעיר התחתית של חיפה, ועם קום המדינה מונה למושל הצבאי של עכו והגליל המערבי.
קורות חיים > משרד החוץ ומשרד ראש הממשלה

רחבעם עמיר התחיל את דרכו במשרד החוץ בתפקיד מנהל "מנג"ן". בין היתר היה אחראי על מבצע העברת המשרד לירושלים בלילה אחד.
בשנת 1953 מונה לקונסול כללי בשגרירות ישראל בלונדון, ועבר לשם עם אשתו אביטל, ושתי בנותיו, שולמית ודליה. עמיר שירת בלונדון כחמש שנים, בתקופה בה בין היתר התרחש מבצע קדש, שבוצע בשיתוף פעולה עם הבריטים.
בסוף 1958 נשלח עמיר לפולין, עמה היו לישראל באותה העת יחסי צירות בלבד, והתמנה לציר ישראל בפולין. היה זה בתקופה בה העדויות על השואה החלו לחלחל ואתרי ההשמדה בפולין עוד לא הוכרו. בתקופה זו פתח נשיא פולין, ולדיסלב גומולקה, את גבולות המדינה ליציאה עבור יהודי פולין, במה שכונה "עליית גומולקה".
לאחר שלוש שנים בפולין חזר עמיר לישראל. הוא עבד במשרד החוץ בתפקידים שונים, ואחר כך עבר למשרד ראש הממשלה, כיועץ לענייני ערבים לדוד בן-גוריון ובהמשך ללוי אשכול. עם תום תפקיד זה עבר לנהל את המחלקה לחינוך יהודי בגולה בסוכנות היהודית.
ב-1967, לאחר מלחמת ששת הימים, שב עמיר למשרד החוץ ומונה לתפקיד קונסול כללי בניו יורק, שאותו מילא במשך שלוש שנים. לאחר מכן מונה כשגריר ישראל בתאילנד. מן האירועים הבולטים במהלך כהונתו הוא השתלטות ארגון הטרור "ספטמבר השחור" על בניין השגרירות בבנגקוק ולקיחת ששה מעובדיו כבני ערובה. עמיר, שלא שהה באותה העת בשגרירות, ניהל את המשא ומתן עם החוטפים, והאירוע הסתיים לאחר יממה מתוחה בשחרור החטופים ללא שימוש בכח וללא נפגעים. הדבר התאפשר בין השאר הודות להתערבותו של מלך תאילנד, ושיתוף הפעולה הנדיר עם השגריר המצרי.
בשנת 1975 שב עמיר לישראל, ומונה לראש הטקס במשרד החוץ. במסגרת תפקיד זה ניהל ביקורים רשמיים של אישים בכירים מחו"ל, ביניהם נשיא ארצות הברית ג'ימי קרטר, ונשיא מצרים אנואר סאדאת בביקורו ההיסטורי בירושלים ב-1977. תפקידו האחרון במשרד החוץ היה שגריר ישראל בפינלנד, תפקיד בו כיהן כ-3 שנים.
ב-4 באפריל 2013 נפטר עמיר. הוא קבור במושבה יבנאל.
ספרים שערך

חלק מן הערכים על צנחנים אצל מרדכי נאור בלקסיקון כח המגן – ההגנה, תל אביב: משרד הביטחון – ההוצאה לאור, 1992
רחבעם עמיר (מימין למובארכ) בעת ביקורו של ראש הממשלה מנחם בגין בקהיר, אפריל 1979
ראובן קורקין

| --- | --- |

 לידה:  1 ביולי 1888 האימפריה הרוסית האימפריה הרוסית
 נרצח:  24 ביולי 1954 (בגיל 66) יבנאל, ישראל ישראל
 תאריך עלייה:  1897
 השתייכות:  השומר
 תקופת הפעילות:  1911–1920 (כ־9 שנים)
 תפקידים בשירות
 שומר
 תפקידים אזרחיים
 חקלאי
ראובן "רובק'ה" קורקין (1 ביולי 1888 - 24 ביולי 1954) היה בן למשפחת גרים מרוסיה שהמירו דתם מהנצרות ליהדות במהלך המאה ה-19. מאנשי העלייה השנייה ומחברי ארגון השומר. ממייסדי היישובים בית-גן וסג'רה.
גרי הצדק ברוסיה

החל מהמאה ה-15 החלה ברוסיה תנועת נוצרים (קבוצות ובודדים) שנטו לאמץ את מנהגי היהדות. נוצרים אלו נקראו סובוטניקים ומינעד ההתקרבות שלהם ליהדות נעה בין אימוץ מספר מנהגים יהודיים (למשל השבת) לבין גיור מלא (כולל ברית מילה). היקף התופעה הושפע מיחס השלטונות שנע בין אהדה לבין איבה שהתבטאה בגירוש, מאסר, נישול מנכסים ועוד.
בחצי השני של המאה ה-19 הצטרפו הסובוטניקים לתנועות הציוניות ברוסיה ועלו איתן ארצה במסגרת העלייה השנייה והפכו לחקלאים תוך שהם מנצלים את ניסיונם בתחום.
התגיירות משפחת קורקין

ראש משפחת קורקין, אברהם קורקין, נולד ב-1822 ברוסיה והוטבל כנוצרי בשם "אגפון איבנוביץ קורקין" ובשנת 1847, לאחר לבטים רבים, החליט להמיר את דתו ליהדות. כמנהיג הקהילה הקטנה של הכפר בו חי שכנע את כל משפחתו ומשפחות אחרות להתגייר. בעקבות החלטה זו החלו השלטונות להתנכל לקהילה וזו נאלצה לצאת לנדודים ולכן תהליך הגיור שהחל בכפר נמשך בווילנה (שם שהו כשנה וחצי) והסתיים בקובנה בעזרתו של הרב יצחק אלחנן ספקטור.
ביוגרפיה

ראובן קורקין נולד ב-1888 בכפר סלודניקי שברוסיה ליצחק וחנה קורקין (יצחק הוא בנו של אברהם). יחד עם סבו ומשפחתו נדד ברוסיה. ב-1897 הגיעה משפחת קורקין לאודסה שם נעזרו בתנועת חובבי ציון כדי לעלות ארצה. תחילה שהו ביפו וב-1898 עברו לחדרה שם כבר גרו מספר משפחות גרי צדק החל מ-1895. ב-1901 עברה המשפחה לחוות סג'רה שם שהו כאריסים. לאחר כשנתיים בחווה עברה המשפחה למושבה בית-גן וזאת בסיועם ותמיכתם של חיים מרגליות קלווריסקי ואליהו קראוזה. ב-1906 מונה יואל רוזנהק כמנהל מושבות הגליל התחתון והוא התנגד לגרים ופעל לפיזורם ולכן משפחת קורקין עברה ליבנאל. ב-1909 מונה יצחק, אביו של ראובן, לשומר הראשון של היישוב בית-גן ובנו ראובן החל גם הוא לשמור והתקבל לארגון השומר.
ב-27 במאי 1911 השתתף ראובן ב"אירוע מרחביה". אירוע זה החל כשערבים מזוינים התקיפו את השומר מרדכי יגאל וזה, כמעשה התגוננות, ירה בתוקפים והרג את בן השייך של כפר סולם. בעקבות כך תקפו תושבי הכפרים הסמוכים את מרחביה ותושבי היישוב נאלצו להגן עליה באש חיה. לאחר מספר שעות הגיעה למקום המשטרה הטורקית ואסרה 7 ממגיני המקום. ארבעה מתוך השבעה שוחררו תוך זמן קצר אולם 3 מהשומרים, יצחק נדב, מרדכי יגאל וראובן קורקין, נאסרו ל-11 חודש בכלא עכו.
לאחר מלחמת העולם הראשונה היה ראובן מראשוני השוטרים העבריים בנפת טבריה, "הג'נדרמריה". לאחר סיום שירותו חזר לבית גן שם קיבל חלקת אדמה אותה החל לעבד.
בתאריך 24 ביולי 1954 הגיעו מסתננים ערבים לאורוות של ראובן על מנת לגנוב סוסים. ראובן ששמע קולות מכוון האורווה, הלך לבדוק את מקור הקולות ונורה למוות על ידי המסתננים שבאו לגנוב את הסוסות. הובא למנוחות בבית הקברות של בית גן.
ראובן נישא ליהודית ולזוג נולדו 4 בנים.
ראו גם

סובוטניקים
משפחת דוברובין
לקריאה נוספת

פרופ' יובל דרור, הגרים הרוסיים בגליל בראשית המאה ה-20, קתדרה טבת תשל"ט, הוצאת יד בן-צבי
יואב רגב, סובוטניקים בגליל – גרי הצדק הרוסיים במושבות הגליל, הוצאת אחיאסף.
יפרח חביב, בקעה זו ונערים אלו - ספר הזיכרון לחללי יבניאל, המועצה המקומית יבנאל בשיתוף הוצאת מסדה, 1967, עמודים 205–209
הערות שוליים

↑  סך הכל התגיירו 163 אנשים ונשים השייכים ל-37 משפחות
↑  הגעתם של הגרים למושבות בגליל נעשה מתוך הערכה ליכולת החקלאית שלהם ומתוך תקווה שיעזרו לחקלאים האחרים
↑  פעילות זו של רוזנהק גרמה למורת רוח בקרב הנהגת הישוב
↑  היו אלו אליעזר שוחט, ישראל בצר, צבי בקר ויוכבד זן
↑  מירב ההשוטרים המגויסים היו מאנשי "השומר"
↑  מ. טננבוים, נפל איכר ביבנאל, מעריב, 27 ביולי 1954
↑  מסתננים חדרו לעמק הירדן ורצחו אחד ממיסדי יבניאל, חרות, 26 ביולי 1954
↑  נרצח איכר בבית-גן, דבר, 26 ביולי 1954
רוג'ר אשטון-גריפית'ס

| --- | --- |

רוג'ר אשטון-גריפית'ס בכנס משחקי הכס, יולי 2017
 לידה:  19 בינואר 1957 (בן 67) הרטפורדשייר, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1982 
 מקום לימודים:  אוניברסיטת לנקסטר  אוניברסיטת מזרח לונדון  Altrincham Grammar School for Boys  Furness College, Lancaster 
 פרופיל ב-IMDb
 
רוג'ר אשטון-גריפית'ס (באנגלית: Roger Ashton-Griffiths; נולד ב-19 בינואר 1957) הוא שחקן אופי, תסריטאי ובמאי אנגלי. הוא מוכר מהופעתו בתפקיד מייס טיירל בסדרה "משחקי הכס" של HBO.
ביוגרפיה

רוג'ר אשטון-גריפית'ס נולד בהרטפורדשייר. הוא סיים תואר באוניברסיטת לנקסטר, תואר MA באמנות באוניברסיטת מזרח לונדון, ודוקטורט באוניברסיטת מזרח אנגליה. הוא התחיל את הקריירה שלו בשירה עם האופרה האנגלית הלאומית בלונדון קוליסאום.
אשטון-גריפית'ס הופיע במספר רב של סרטים מפורסמים בהם "ברזיל" של טרי גיליאם (1985), "האחים גרים - למבוגרים בלבד" (2005), "Dreamchild" ו"שרלוק הולמס הצעיר" (מ-1985), "ירח דבש מכושף" של ג'ין ויילדר (1986), "פירטים" של רומן פולנסקי (1986), "הטבח, הגנב, אשתו והמאהב" של פיטר גרינוויי (1989), "המסע אל הרי הירח" (1990), "שיקגו ג'ו והדוגמנית" (1990), "ארץ הצללים" (1993), "דיוקנה של גברת" (1996), "הרוח בערבי הנחל" (1996), "סיפורו של אביר" (2001), "כנופיות ניו יורק" של מרטין סקורסזה (2002), "כשתפגשי זר גבוה ומסתורי" של וודי אלן, "גרייס ממונקו" של אוליבייה דהאן (2014) וסרטו של מייק לי "מר טרנר" (2014).
בטלוויזיה הופיע אשטון-גריפית'ס בין השאר בסדרות "ג'ק המרטש", "האודיסיאה", "מרלין", "מרגרט", "שושלת טיודור", "דוקטור הו", "קורוניישן סטריט" ו"האב בראון". הוא גילם את לורד מייס טיירל בעונות הרביעית עד השישית של סדרת הפנטזיה "משחקי הכס".